procesaur/Wiki.mk huggingface dataset:
Двајцата полковника (филм)

Двајцата полковника (италијански: ''I due colonnelli'') – италијански филм од 1963 година, во режија на Стено, по сценариото на Бруно Корбучи (Bruno Corbucci). Главните улоги ги играт: Тото, Волтер Пиџон (Walter Pidgeon ) и Нино Таранто.
1 Синопсис
Дејствието на филмот се одвива за време на Втората светска војна. Италијанската и англиската војска неколкупати наизменично го освојуваат едно село на границата меѓу Грција и Албанија. Притоа, окупаторската власт во селото се менува толку брзо, што штабот на двете војски се наоѓа во истиот хотел, а војниците воспоставуваат пријателски односи...
Ѓорѓи Јолевски

Ѓорѓи Јолевски (роден на година во ) — македонски театарски, филмски и телевизиски глумец.
1 Животопис
Дипломирал на Универзитетот „Св. Кирил и Методиј", Факултетот за драмски уметности, Скопје, на отсекот за глумечка игра во класата на проф. Љубиша Георгиевски, во 1989 година. Од 1992 година работи како глумец во Драмски театар - Скопје, а во 1999 година преминува во Македонски народен театар - Скопје.
2 Филмографија
Година, Филм, Улога
1985, Бушава азбука ТВ-серија, Кловн
1987, Претежно ведро ТВ-серија, Симе
1987, Трст виа Скопје ТВ-серија, Џани
1987, Ѕвездите на 42-та ТВ-филм, Браник
1988, Викенд на мртовци ТВ-серија, Цанде
1990, Викенд на мртовци ТВ-филм, Цанде
1991, Тетовирање ТВ-филм, Грк
1991, Македонија може ТВ-серија
1995, Ангели на отпад ТВ-филм, Џос
1997, Калигула ТВ-филм, Калигула
2005, Петнаесет секунди ТВ-филм
2006, Тајната книга ТВ-филм, Непознатиот
2007, Превртено ТВ-филм, Директор на циркусот
2011, Ова не е американски филм ТВ-филм, Голема сенка
2013, Тврдокорни ТВ-серија
2015, Последниот Македонец ТВ-филм, Ѓорче Петров
2016, Дете ТВ-филм, Доктор
2017, Човекот кој не беше таму ТВ-филм
2017, Фамилија Марковски ТВ-серија, Доктор
2022, Кајмак ТВ-филм, др. Ангелковски
2023, Да немаше небо ТВ-филм
2025, Избор ТВ-филм, Гинеколог
2025, Сопатници ТВ-филм
Исус Христос суперстар (филм)

Исус Христос суперстар (англиски: ''Jesus Christ Superstar'') – американски филм од 1973 година, во режија на Норман Џуисон (Norman Jewison), а автор на музиката е Ендрју Лојд Вебер (Andrew Lloyd Webber). Главните улоги ги играт: Тед Нили (Ted Neeley), Карл Андерсон (Carl Anderson), Ивон Елиман (Yvonne Elliman) и Бери Денен (Barry Dennen). Филмот претставува адаптација на истоимената бродвејска рок-опера на Ендрју Лојд Вебер и Тим Рајс. Во него се прикажува психолошкиот профил на Исус Христос, но на современ начин при што облеката на главните ликови е современа (во хипи-стил), а меѓу сценските реквизити се пушките и автомобилите. Филмот е снимен во Израел, во духот на рок-музиката и со современа кореографија, поради што по неговото снимање доживеал бројни критики.
1 Синопсис
Дејствието на филмот се одвива за време на последните седум дена на Исус Христос пред неговото распнување на крстот.
ЖРК Алушовски

ЖРК Алушовски е македонски женски ракометен клуб од Скопје, Македонија. Моментално се натпреварува во ракометната Супер лига, највисокото женско лигашко натпреварување во Македонија.
Клубот бил основан и е под сопствеништво на поранешниот ракометар и Стевче Алушовски.
1 Историја
Клубот претставува продолжение на ракометната академија Алушовски која била основана во 2014 година, во која членовите на школата можат да се натпреваруваат на сениорско ниво. Во сезоната 2019-2020, клубот се пријавил за учество во женската Супер лига, што била нивната прва професионална сезона.
РК Аеродром

РК Аеродром — ракометен клуб од Скопје, Македонија. Клубот моментално се натпреварува во Првата лига.
1 Историја
Клубот бил основан и регистриран во 2000 година како РК Олимпик Аеродром и истиот се натпреварувал во Првата женска македонска лига, а потоа и во Супер лигата. Во 2012 година клубот бил предаден во сопствеништво на Горан Стојков и Дарко Петровски и бил преименуван како Ракометен клуб Аеродром. Во овој период клубот раководел со младински екипи.
Во сезоната 2018/19, клубот пријавил сениорска екипа во Првата машка лига под спонзорското име ЦЕМС 2018. Но на крајот на септември 2018 година, спонзорот ЦЕМС се повлекол и клубот оттогаш настапувал под оригиналното име - Аеродром.
Во сезоната 2021/22, Аеродром завршил шестопласиран во Првата лига и обезбедил бараж натпревар против Скопје 2020 за пласман во Супер лигата, но натпреварот го загубил по изведување на пенали. Следната сезона, клубот завршил второпласиран во Првата лига и за прв пат во својата историја изборил пласман во Супер лигата.
Во премиерната сезона во Супер лигата (2023-24), Аеродром не ја исполнил законската обврска за трансформација од здружение во акционерско друштво, и на почетокот на вториот дел од сезоната бил исфрлен од Супер лигата.
РК Весна Акумулатори

РК Весна Акумулатори, познат и по старото име РК Рудар - ракометен клуб од Пробиштип, Македонија.
1 Историја
РК Рудар во сезоната 2017/18 пријавил екипа во Првата лига. За сезоната 2018/19, поради спонзорски причини било сменето името во Весна Акумулатори.
’Рѓа

’Рѓата е оксид на железо, претежно црвена боја, формирана од редоксидна реакција на железо и кислород во присуство на вода или влажност на воздухот. Постојат неколку видови на ’рѓа што можат да се разликуваат визуелно и со спектроскопија, кои исто така се случуваат во различни услови. ’Рѓата се состои од железо (III) оксид (Fe2O3 · nH2O) хидрат и железо (III) оксид хидроксид (FeO (OH), Fe (OH) 3).
Бек (ракомет)

Бек – во ракометот е играч чија позиција вообичаено е ¼ од крајот на теренот при напад. Се разликува лев и десен бек во зависност на која страна игра.
Вообичаено на позицијата лев бек игра десничар, а на позицијата десен бек левучар. Главната задача на бековите е да бидат иницијатори на нападите и често ја имаат улогата на стрелци. Бековите се најчесто најголемите играчи. Кога очекуваат да ја добијат топката, вообичаено се наоѓаат на 15 метра од противничкиот гол. По добивањето на топката, играчот има неколку можни решенија:
* може да ја додаде топката на спротивната страна од онаа што ја добил (на разигрувачот доколку доаѓа од крилото, или на крилото доколу доаѓа од разигрувачот).
* може да скокне и да шутира за да постигне гол. Оваа алтернатива е почеста за високи, крупни бекови кои може да шутираат над одбраната.
* може да влезе во одбраната да се обиде да ја дезорганизира за да шутира одблизу доколку се створи празен простор, или да му додаде на пикерот или друг играч кој ќе успее да се ослободи од одбраната.
Во текот на нападот честопати бековите ја менуваат позицијата со разигрувач. Ова менување на позицијата се нарекува „вкрстување“.
1 Познати бекови (мажи)
2.1 Леви бекови
*Пепи Манасков
*Веселин Вујовиќ
*Микел Хансен
*Филип Јиха
*Бенард Кемпа
*Даниел Нарсис
2.2 Десни бекови
*Кирил Лазаров
*Патрик Казал
*Петар Метличиќ
*Александар Тучкин
2 Познати бекови (жени)
2.1 Леви бекови
*Ања Андерсен
*Јасна Мердан-Колар
*Бојана Поповиќ
*Зинаида Турчина
2.2 Десни бекови
*Индира Кастратовиќ
*Катарина Булатовиќ
*Кјерсти Грини
*Бојана Радуловиќ
3 Поврзано
*Голман (ракомет)
*Крило (ракомет)
*Пикер (ракомет)
*Тренер (ракомет)
*Судија (ракомет)
Велгошки манастир „Св. Илија“

Велгошки манастир „Св. Илија“ — манастир во југозападна Македонија, во близина на селото Велгошти.
1 Местоположба
Манастирот се наоѓа над селото Велгошти. До неговите порти води асфалтиран пат.
2 Градби
Во склоп на манастирот влегуваат една црква, спомен-куќа, спомен-чешма, помошни објекти и трпезарија.
2.1 Црква „Св. Илија“
Црквата била подигната во 1937 година и истата била значително обновена во 1970 година. За истата се верува дека е подигната на темели на постара градба.
2.2 Други објекти
Мештаните имаат подигната спомен-куќа и спомен-чешма во рамки на манастирот.
Овие два објекти биле подигнати во чест на бурните моменти случени во близината на манастирот над селото Велгошти во текот на 1940-тите години. Тогаш имало судири помеѓу мештаните и жители од Охрид со српската жандармерија и со бугарската фашистичка војска.
3 Собири
Секоја година, манастирот организира општонароден собир на празникот Ѓурѓовден и на празникот Илинден. На првиот празник доаѓаат мештаните, додека на вториот празник покрај мештаните, на излет доаѓаат многу други гости.
4 Галерија
Велгошки манастир „Св. Петка“

Велгошки манастир „Св. Петка“ — манастир во југозападна Македонија, во близина на селото Велгошти.
1 Местоположба
Манастирот се наоѓа над селото Велгошти. До неговите порти води асфалтиран пат.
2 Градби
Во склоп на манастирот влегуваат една црква, конаци, помошни објекти и трпезарија.
2.1 Црква „Св. Петка“
Црквата била подигната во 1890 година и истата била значително обновена во 1922 година. За истата се верува дека е подигната на темели на пештерна црква.
2.2 Други објекти
Во манастирот се изградени конаци и други помошни објекти.
3 Галерија
Децата на рајот (филм од 1997)

„Децата на рајот“ (англиски: ''Children of Heaven'') — ирански филм од 1997 година, во режија на Маџид Маџиди, кој е автор и на сценариото. Главните улоги ги играт: Мохамад Амир Наџи, Амир Фарох Хашемијан и Бахаре Седики. Филмот бил номиниран за наградата „Оскар“ за најдобар странски филм.
1 Синопсис
Едно момче ги губи чевлите на сестра му и тргнува во потрага по нив при што доживува низа авантури. Бидејќи никако не може да ги најде, тоа одлучува на необичен начин да „заработи“ пари за да купи нов пар чевли...
Токиска приказна (филм)

„Токиска приказна“ (јапонски: ''東京物語'') — јапонски филм од 1953 година, во режија на Јасуџиро Озу кој е автор и на сценариото, заедно со Кого Нода. Главните улоги ги играат: Киеко Хигашијама, Чишу Риу, Сецуко Хара, Харуко Сугимура, Со Јамамура, Кунико Мијаке, Широ Осака и Кјоко Кагава.
1 Синопсис
Брачниот пар Шукичи (го игра Риу) и Норико Хирајама (ја игра Хара) живеат во мало приморско село, заедно со нивната најмлада ќерка Кјоко (ја игра Кагава). Бидејќи не ги виделе своите деца, синот Коичи (го игра Јамамура) и ќерката Шиге (ја игра Сугимура) кои живеат во Токио, тие одлучуваат да ги посетат, со намера да останат некое време кај нив, а патем кратко застануваат во Осака, каде што живее најмладиот син Кеизо (го игра Осака). Иако нивните деца ги примаат срдечно, Коичи и Шиге имаат премногу работни обврски и не можат да им посветат внимание на своите родители. Единствено, снаата Томи (ја игра Хигашијама) чиј сопруг е исчезнат веќе осум години, несебично се труди да им го направи престојот пријатен. Набргу, Коичи и Шиге ги испраќаат родителите во едно летувалиште, но таму е премногу бучно за нив, па тие неочекувано се враќаат во Токио. Бидејќи сфаќаат дека им пречат на децата, Шукичи ги посетува своите другари со кои се пијани во еден бар, а Норико преспива кај Томи. Потоа, тие се враќаат во своето село, но утреднета Норико умира. Томи, Коичи и Шиге се присутни на последните моменти на нивната мајка, додека најмалиот син Кеизо доаѓа доцна, кога таа е веќе мртва. По закопот, сите набрзина си одат дома, а единствено Кјоко и Томи му посветуваат внимание на вдовецот Шукичи.
РК Бутел Скопје

РК Бутел Скопје — ракометен клуб од Скопје, Македонија. Клубот се натпреварува во македонската супер лига.
1 Историја
Бутел Скопје бил основан во август 2017 година. Во својата деби сезона, тие ја освоиле Првата лига.
Во сезоната 2018/19, Бутел Скопје завршил на четвртото место во плеј-оф разигрувањето и за прв пат обезбедил учество во европските натпреварувања, и тоа во ЕХФ Купот. Во својот прв настап, во второто коло од ЕХФ Купот 2019/20, Бутел Скопје загубил во двомеч од украинскиот ЗТР Запорожје, и покрај тоа што забележал победа од 18-14 на домашен терен.
2 Моментален состав
:''Состав за сезоната 2025–26'';Голмани
* 12 Атанасиј Трсунов
* 16 Александар Стојаноски
* 66 Благојче Трајкоски
* 68 Дарио Василевски
;Леви крила
*3 Дамјан Субашевски
* 26 Марко Каевски
;Десни крила
* 17 Бојан Спасовски
* 69 Стефан Зенговски
;Пивоти
* 15 Матеј Новаковски
* 42 Дејан Михајловиќ
;Леви бекови
* 7 Теодор Тодески
* 18 Тодор Узунчев
* 27 Петар Николоски
* 43 Рио Козакаи
* 71 Давит Гришикашвили
;Средни бекови
* 4 Лука Лангоски
* 8 Димитар Ѓеоргиевски (к)
* 11 Давид Јаневски
* 25 Леонид Киселовски
* 45 Архангел Трсунов
;Десни бекови
* 10 Филип Николов
* 14 Мартин Петровски
* 20 Димитар Узунчев
2.1 Стручен штаб
Позиција, Име
Главен тренер, Горан Кузманоски
Помошник тренер, Стефан Стојановски
Физиотерапевт, Ненад Добревски
Физиотерапевт, Мартина Тосева
Кондиционен тренер, Емануел Николоски
3 Успеси
* Прва македонска лига :
::Првак: 2017/18
Ангел Гранчов

Ангел Гранчов (роден на 16 октомври 1992 година во Елин Пелин) — бугарски фудбалер, играч од одбраната на Академија Пандев.
1 Титули
1.0.1 ЦСКА Софија
* Куп на Бугарија : 1
: 2015-2016
Срценица

Срценица или ѓаволска уста (|Leonurus cardiaca) – повеќегодишна зелјеста лековита билка, со ромпски врежани листови и двоусни цветови со розовкави влакнести круници. Научното име ''Leonurus'' потекнува од грчките зборови ''леон'' - лав и ''ура'' - опашка, бидејќи соцветието личи на лавја опашка. Родот ''Leonurus'' опфаќа 15 вида, претежно распространети во Азија
1 Легенди за потеклото
Постојат две познати легенди за потеклото на билката. Според едната, ѓаволската уста (или уште домашна коприва) доаѓа од внатрешните делови на Азија. Приказната раскажува дека мало момче барало лек за својата болна мајка и група монаси го насочиле кон лековитото растение.
Други сметаат дека ѓаволската уста доаѓа од Грција. Според легендата во Античка Елада имало гратче, каде Грците пиеле вода од извори, опкружени со ливади со ѓаволска уста. И бидејќи жителите на населбата живееле до над 100 години, сите одлучиле дека тоа се должи на лековитите својства на магичното растение.
2 Опис
Повеќегодишна зелјаста билка со кратки дрвенести, хоризонтален ризом. Стеблото е разгрането, исправено, црвенкавовиолетово, покриено со кратки влакна. Листовите прстесто делени на 3-7 грубо назабени делови, лицето голо, наличјето со кратким влакна. Цветовите се седечки, по 10-20 во пршлените. Круната е бело розовкава, влакнеста. Долната усна е поделена на 3 дела со бледожолта боја со мркоцрвени пеги. Свежата билка има неугоден мирис.
3 Живеалиште
Расте на сушни ливади и пасишта, покрај патишта.
Во Македонија овој вид го има во Градскиот парк во Скопје, во селата Раштак, Радуша, Кожле, во клисурата на реката Пчиња, во Куманово, Дебар, ГОстивар, Маврово, Галичник, Демир Хисар, Пелистер, Галичица и на неколку други места.
4 Примена
Срценицата се користи во лекување на анемија, (гасови во цревата), тешко мокрење, главоболка, замор, стрес, за намалување на крвниот притисок. Листовите помагаат при изгореници, затоа подгответе облоги од нив. Билката е позната уште како добар помошник кај женските проблеми - ја ублажува болната менструација, спречува инфекции на матката, лечи неплодност, помага за полесно преминување низ климактериум. Во кинеската медицина исцелители ја применувале при нередовен циклус, како и при други повреди на половиот систем.
Познато е дека срценицата има смирувачки ефект врз мазната мускулатура, што ја прави корисна и за срцето. Tаа исто така го зајакнува нервниот систем и има релаксирачки ефект. Во повеќето случаи лековитото растение се комбинира со други билки.
Абиџит Банерџи

Абиџит Банерџи (бенгалски: অভিজিৎ বিনায়ক বন্দ্যোপাধ্যায়, англиски: ''Abhijit Vinayak Banerjee''; 21 февруари 1961) — индиско-американски економист, добитник на Нобеловата награда за економија во 2019 година, за придонесот во „разбирањето на процесот на развојот и на ублажувањето на сиромаштијата“, т,е, во методологијата на емпириската анализа на сиромаштијата и во дизајнирањето политики за ублажување на сиромаштијата и за поттикнување на економскиот растеж и развој.
1 Животопис
Абиџит Банерџи е роден на 21 февруари 1961 година. Тој работи како професор на Институтот за технологија на Масачусетс (МИТ).
2 Творештво
Анализирајќи ја сиромаштијата во помалку развиените земји, Банерџи забележува дека ниската продуктивност во овие земји е резултат на големите внатрешни разлики во продуктивноста, т.е. на големиот број фирми и пеодинци кои употребуваат нископродуктивни начини на производство. Во соработка со Естер Дифло, Банерџи ги истражувал ефектите од ангажирањето наставни асистенти кои работеле со слабите ученици во училиштата во Индија. Нивните експерименти покажале дека ангажирањето вакви асистенти (тутори) имало значаен позитивен ефект врз зголемувањето на резултатите на децата од сиромашните заедници. Дифло и Банерџи ги анализирале и ефектите од воведувањето мобилни клиники за вакцинација при што покажале дека тоа предизвикало пораст на стапката на вакцинирање од 6% на 18%, а доделувањето бесплатни кесички со леќа на родителите довеле до зголемување на стапката на вакцинација на 39%.
Дифло и Банерџи го истражувале и пошироките развојни ефекти на програмите за микрокредитирање. Нивните експерименти во индискиот град Хајдерабад покажале дека микрокредитите предизвикуваат мали ефекти во однос на потрошувачката по глава на жител и во поглед на издатоците за здравствена заштита и образование на децата на сиромашните луѓе. Исто така, експериментите покажале дека микрокредитите најчесто се користеле за финансирање на постојните бизниси, а помалку за отворање нови бизниси. Така, тие заклучиле дека микрокредитите не се основниот мотор за поттикнување на економскиот развој во сиромашните заедници.
Венецијанска комисија

Венецијанската комисија е советодавно тело на Советот на Европа, составено од независни експерти од областа на уставното право. Била создадена во 1990 година, по падот на Берлинскиот ѕид, во време на итна потреба за уставна помош во Средна и Источна Европа. Официјалното име на комисијата е Европска комисија за демократија преку право, но бидејќи состаноците се одржуваат во Венеција, Италија, вообичаено се нарекува Венецијанска комисија.
Споменик на башкирските жени

Споменик на башкирските жени во регионот Самара е споменик посветен на башкирските жени, во селото Мала Малишевка.
1 Историја
Мала Малишевка е село кое постои од доцниот 17 век. Името го добило по презимето Малишев. Според легендата, жена била водач на Башкирите, и нејзиниот одред загинал на ова место во борба со Козаците од Самара. Споменикот во чест на оваа и други храбри жени бил подигнат во Мала Малишевка.
Разигрувач (ракомет)

Разигрувач, среден бек или плејмејкер – во ракометот е играч чија позиција е во центарот на теренот. На некој начин играчот на оваа позиција е организатор на играта на екипата во напад.
Улогата на разигрувачот е да организира напади заедно со бековите и за истите да ги извести останатите членови на екипата. Центрите вообичаено се играчите кои реализираат најголем број на клучни додавања до пикерите. Се разликуваат два вида разигрувачи. Може да бидат играчи кои подеднакво може да играат на позициите на бек и на плејмејкер (како Талант Душебаев, Никола Карабатиќ или Даниел Нарсис), или помали играчи кои ја користат својата брзина и еластичност за да влезат во противничката одбрана, како Ивано Балиќ, Љубомир Врањеш или Лука Циндриќ, или дури одредени крила како Михаел Гигу.
1 Познати разигрувачи (мажи)
*Боро Чурлевски
*Филип Миркуловски
*Лука Циндриќ
*Никола Карабатиќ
*Талант Душебаев
*Ивано Балиќ
*Љубомир Врањеш
2 Познати разигрувачи (жени)
*Андреа Лекиќ
*Алисон Пино
*Светлана Дашиќ-Китиќ
*Анита Гербиц
3 Поврзано
*Голман (ракомет)
*Крило (ракомет)
*Пикер (ракомет)
*Бек (ракомет)
*Тренер (ракомет)
*Судија (ракомет)
Мајкл Кремер

Мајкл Кремер (англиски: ''Michael Kremer''; 12 ноември 1964) — американски економист, добитник на Нобеловата награда за економија во 2019 година, за придонесот во „разбирањето на процесот на развојот и на ублажувањето на сиромаштијата“, т,е, во методологијата на емпириската анализа на сиромаштијата и во дизајнирањето политики за ублажување на сиромаштијата и за поттикнување на економскиот растеж и развој.
1 Животопис
Мајкл Кремер е роден на 12 ноември 1964 година. Тој работи како професор на Универзитетот Харвард.
2 Творештво
Заедно со неговите соработници, Кремер спроведувал теренски експерименти во училиштата во селата на Западна Кенија кои покажале дека ниското знаење на учениците не се резултат на недостигот на ресурси (учебници, бесплатни оброци итн.), туку на нискиот квалитет на наставниците. Понатаму, експериментите на Кремер покажале дека сиромашните луѓе се многу осетливи на цената на лековите: кога апчињата против стомачни паразити биле бесплатни, 75% од родителите им ги давале на своите деца; но, кога родителите требало да платат многу ниска цена од само 0,4 долари, тој процент паднал само на 18%. Понатаму, во соработка со Естер Дифло, Кремер ги испитувал и причините на недоволната мотивација на учителите во Индија при што тие дошле до следниве сознанија: ангажирањето дополнителни учители кои работеле по договор (привремено вработување) значително ги подобрило резултатите на учениците; намалувањето на бројот на учениците по еден учител немало позитивен ефект врз резултатите од учењето.
Понатаму, Дифло и Кремер го истражувале однесувањето на ситните земјоделци во Потсахарска Африка, особено во врска со употребата на вештачки ѓубрива. Притоа, тие дошле до сознанија дека недоволните информации и недоволното знаење не се главната причина за нивната недоволна употреба. Како дел од експериментите на Дифло и Кремер, на земјоделците им биле понудени два типа на субвенции: субвенција распределена во подолг временски период и субвенција која важи краток период. Нивните експерименти покажале дека употребата на вештачки ѓубрива од страна на земјоделците се зголемила за 50%, кога им била понудена мала субвенција (бесплатна испорака на ѓубривата) со ограничен рок во споредба со втората форма на голема субвенција (50% попуст на ѓубривата плус бесплатна испорака) која би им била исплатена подоцна.
Истражувањата на Кремер ја наметнале потребата од внимателна процена на програмите за помош на сиромашните. На пример, врз основа на резултатите од неговите истражувања, владата на Обединетото Кралство ја напуштила практиката, во рамките на програмите за помош, на сиромашните луѓе да им бара одреден надоместок за мрежите за заштита од комарци, туку одлучила мрежите да им ги дели бесплатно.
Анасонка

Анасонка — ракија зачинета со анасон.
Анасонката се подготвува како која било ракија (гроздовица, коминарка, сливовица...) со то што во текот на варењето (дестилацијата) во казанот со комината се додава анасон. Количината анасон која се додава е според личен вкус.
Се пие изладен, без лед, како аперитив пред јадењето.
Други пијалаци со вкус на анасон се мастиката, грчкото „узо“, францускиот „перно“, „рикар“, „пастис“, шпанското „анисадо“, италијанската „самбука“, турската „јени ракија“.
Много луѓе мислат, дека пијалаците со анасон се во суштина исти. Вистината е дека тие се многу слични, но постојат одредени технолошки разлики со малку примеси, коишто создаават минимални разлики меѓу различните видови пијалаци.
1 Поврзано
*Анасон
*Мастика
Амарето

Амарето — сладок италијански ликер кој потекнува од Сароно. Првобитно се произведувал од горки бадеми, но денес се јавуваат повеќе комерцијални марки во кои како основа се користат кајсии, праски или бадеми, кои сите претставуваат природни извори на бензалдехидот кој го дава основниот бадемов вкус на ликерот.
Амаретото може да се смета како засебен пијалак или да послужи како состојка за подготовка на коктели, а понекогаш и како додаток на кафе. Пијалакот исто така често се користи и во готвењето.
Кордијал (лек)

Кордијал — секоја засилувачка и стимулирачка подготовка наменета за лековити цели. Терминот потекнува од застарена употреба. Порано биле создадени разни напитоци за кои се верувало дека се корисни за нечие здравје, особено за срцето ( ''cor'' на латински).
Некои производи, со дамки од златен лист и светложолта нијанса, го добиле своето име од „cordial vertues“ зраците на сонцето, за кои некои алхемичари сметале дека ги содржат.
Комина

Комина (често комиње) или џибра — остаток од овошјето, обично од грозје по гмечењето, кој се остава да ферментира по што се точи вино, се вари ракија и сл.. Комињето се добива од добро узреани плодови кои се гмечат и се ставаат во садови каде ферментираат во одреден период. Садовите каде ферментираат плодовите треба да бидат од материјал кој не реагира на плодовите киселини.
Коминарката, ракија која се добива од гроздово комиње, го добила името според комината.
По дестилацијата комината претставува отпад кој може да се искористи како органско ѓубриво или како влезна суровина во алтернативни извори на енергија.
1 Комина во македонските поговорки
*Здравје и топол сомун, и од комиње вода.
Беванда

Беванда – алкохолен пијалак од вино и вода во различни соодноси. Се подготвува непосредно пред пиење. Се користи во приморска Хрватска од каде што стигнал и во Македонија.
1 Потекло на поимот
Зборот за овој алкохолен пијалак доаѓа од италијанскиот збор ''bevanda'' кој значи „пијалак“.
2 Поврзано
*Коктел
*Бамбус
*Шприцер
Сон за розата (филм)

„Сон за розата“ (српскохрватски: ''Сан о ружи'') — југословенски филм од 1986 година, во режија на Зоран Тадиќ. Улогите ги играат: Раде Шербеџија, Ива Марјановиќ, Фабијан Шоваговиќ, Влатко Дулиќ, Томислав Готовац итн.
1 Синопсис
Валент е работник од ноќната смена кој едвај го прехранува семејството. Еднаш, додека се враќа дома од работа, тој е сведок на гангстерска пресметка пред локалната месарница и ја зема торбата со парите и пиштолот која е оставена на местото на настанот. Месарот кој е поврзан со криминалците сфаќа дека Валент ги зел парите, па почнува да врши притисок врз него...
Н-8 (филм)

Н-8 - југословенски филм од 1958 година, во режија на Никола Танхофер. Улогите ги играат: Андре Лусишиќ, Антун Врдољак, Фабијан Шоваговиќ, Борис Бузанчиќ, итн.
1 Синопсис
Ноќта, на 14 април 1957 година, на автопатот во близината на Загреб се судираат автобус и фабрички камион. Сударот го предизвикува непознат возач кој веднаш ги гаси светлата и бега од местото на настанот. Остатокот од филмот ги следи случките во автобусот и во камионот до случувањето на несреќата. Притоа, се запознаваме со судбината на патниците во автобусот - студентката на клавир Алма Новак, новинарот Борис, неговиот колега и пријател, пропаднатиот глумец Крешо Миљуш и неговата сопруга, возачот Јосип Бараќ, неговиот помошник Јанез Понграц и другите. Истовремено, шоферот Рудолф Кнез пренесува пратка со лим, а со него се синот Владимир и неговиот познаник од затворот Фрањо Росиќ, кој им се приклучува дополнително. Додека патува автобусот, раскажувачот во филмот злокобно ја најавува скорешната несреќа и броевите на седиштата на погинатите патници во автобусот, додека тие постојнао ги менуваат местата.
Шприцер

Шприцер – алкохолен пијалак кој содржи мешавина на бело вино со сода или газирана минерална вода.
1 Потекло на поимот
Зборот за овој алкохолен пијалак е преземен од Австрија каде истиот се нарекува ''Gespritzter'', или ''Spritzer''. Најверојатно името го добил од германскиот збор ''spritzen'' кој значи „прскање“.
2 Потекло
Според етимолошкиот речник ''Duden-Herkunftswörterbuch'', од 18 век германскиот збор ''Schorlemorle'' означува пијалак од вино и минерална вода.
3 Поврзано
*Коктел
*Бамбус
*Беванда
Кампари

Кампари — алкохолен ликер, кој се смета за аперитив (20,5 %, 21 %, 24 %, 25 % или 28,5 % АБВ, во зависност од земјата во која се продава), добиен од инфузија на билки и овошје (вклучително и чиното и каскарила) во алкохол и вода. Тој е горчлив, се одликува со темноцрвена боја.
Кампари често се користи во коктели и најчесто се служи со сода вода или сок од цитрон, или со просеко како сприц. Произведен е од групацијата Давиде Кампари, мулти-национална компанија со седиште во Италија .
Јаболковина

Јаболковина или јаболково вино (меѓународно: сидер, од фр. ''cidre'' и анг. ''cider'') — алкохолен пијалак направен од ферментиран јаболков сок. Се разликува од јаболковицата, што е ракија направена од ова овошје. Популарна е во Обединетото Кралство (особено во западните земји) и Република Ирска и е широко достапен. Велика Британија има најголема потрошувачка во светот по жител, како и нејзините најголеми претпријатија за производство на јаболковина. Јаболкое исто така популарен во многу земји на Комонвелтот, како Индија, Канада, Австралија, и Нов Зеланд. Покрај Велика Британија и нејзините поранешни колонии, јаболкото е популарно и во другите европски земји, вклучително и Португалија (главно во Минхо и Мадејра), Франција (особено Бретања и Нормандија), северна Италија ( Пиемонт и Фурланија) и северна Шпанија (особено кнежевството Астурија и Баскија). Средна Европа исто така има свои видови на јаболка во Рајнска област-Пфалц и Хесен произведува особено верзија од цреша позната како Афелвеин. Во САД, сорти на ферментирана јаболковина честопати се нарекува ''тврда јаболковина за'' да се разликува алкохолниот јаболков од безалкохолен јаболков сок или „слатка јаболковина“, исто така направена од јаболка. Во Канада, јаболкото не може да се нарече јабола ако нема јаболка. Покрај тоа, според регулативата за храна и лекови во Канада, јаболката не може да содржи помалку од 2,5% или над 13% апсолутен алкохол по волумен.
Лига Национала (ракомет жени)

Лига Национала (ракомет жени) позната поради спонзорски причини и како Лига Флорилор е највисок ранг на ракометното лигашко натпреварување за жени во Романија. Лигата е организирана и е под контрола на романската ракометна федерација.
Во актуелната сезона (2019-2020) лигата број 14 клубови и се игра по двокружен систем секој против секого. Првопласираната екипа на крајот од првенството станува шампион и стекнува право да игра во Лигата на шампионите. Последниот тим на табелата испаѓа во пониско ниво на натпреварување, Дивизија А.
Моментален шампион е екипата на СЧМ Р’мнику В’лча, а најуспешна екипа е Олчим Р’мнику В’лча со 19 титули.
1 Екипи
**************
2 Шампиони
* 1959: Прогресул Букурешт
* 1960: Штинца Букурешт
* 1961:
* 1962:
* 1963:
* 1964: Штинца Темишвар
* 1965: Штинца Букурешт
* 1975: Университатеја Темишвар
* 1967:
* 1968: Университатеја Темишвар
* 1969: Университатеја Темишвар
* 1970: Университатеја Темишвар
* 1971: Университатеја Темишвар
* 1972: Университатеја Темишвар
* 1973: ИЕФС Букурешт
* 1974: ИЕФС Букурешт
* 1975: Университатеја Темишвар
* 1976: Университатеја Темишвар
* 1977: Университатеја Темишвар
* 1978: Университатеја Темишвар
* 1979:
* 1980:
* 1981:
* 1982:
* 1983:
* 1984:
* 1985:
* 1986:
* 1987:
* 1988: Тргу Муреш
* 1989:
* 1990:
* 1991:
* 1992:
* 1993:
* 1994:
* 1995:
* 1996:
* 1997:
* 1998:
* 1999:
* 2000:
* 2001:
* 2002:
* 2003:
* 2004:
* 2005:
* 2006:
* 2007:
* 2008:
* 2009:
* 2010:
* 2011:
* 2012:
* 2013:
* 2014:
* 2015:
* 2016:
* 2017:
* 2018:
* 2019:
3 Успешност по клубови
Екипа, Титули, Победнички сезони
19, 1988–89, 1989–90, 1990–91, 1992–93, 1993–94, 1994–95, 1995–96, 1996–97, 1997–98, 1998–99, 1999-00, 2001–02, 2006–07, 2007–08, 2008–09, 2009–10, 2010–11, 2011–12, 2012–13
10, 1963–64, 1965–66, 1967–68, 1968–69, 1969–70, 1971–72, 1974–75, 1975–76, 1976–77, 1977–78
9, 1978–79, 1979–80, 1981–82, 1982–83, 1983–84, 1984–85, 1985–86, 1986–87, 1991–92
6, 1960–61, 1961–62, 1962–63, 1966–67, 2002–03, 2021-22
4, 2014–15, 2015–16, 2016–17, 2017–18
3, 2000–01, 2003–04, 2004–05
2, 1959–60, 1964–65
2, 1980–81, 2005–06
2, 1972–73, 1973–74
1, 2018-19
1, 2013–14
1, 1987–88
1, 1958–59
Кристина Лишчевиќ

Кристина Лишчевиќ (родена на 20 октомври 1989 г., во Сомбор) е српска ракометарка која игра на позицијата среден бек за СЧМ Р’мнику В’лча и за српската репрезентација.
1 Кариера
1.1 Клупска кариера
Својата кариера Лишчевиќ ја започнала во својот роден град Сомбор, каде играла за екипата на ЖРК Сомбор пред да прејде во Црвена Ѕвезда во 2009 година.
Своето прво искуство во странство го имала во 2010 година, кога потпишала за Металург од Скопје. За Металург играла до јануари 2012 и ја освоила титулата во македонското првенство и Купот на Македонија, постигнувајќи притоа 200 гола, со кој била втор стрелец во лигата. Со одличните игри за клубот од Автокоманда, заработила трансфер во францускиот Мец.
За екипата на Мец, Лишчевиќ одиграла три и пол сезони во кој освоила две титули во француското првенство, два Купа на Франција и еден Лига куп. Со францускиот клуб исто така дебитирала во Лигата на шампионите во сезоната 2011-2012, играјќи 6 натпревари од главната фаза на кој постигнала 31 гол. Во 2012 година била избрана од страна на ЕХФ за најдобра млада ракометарка во Лигата на шампионите. Во 2013 година била избрана за најдобар среден бек во француското првенство.
Во 2015 година, Лишчевиќ се преселила во унгарскиот Вац. Во летото 2016 година, Лишчевиќ била пред потпис со друга унгарска екипа Шиофок, но сепак таа подоцна се приклучила на руските екипи прво Астраханочка, а потоа Кубан Краснодар. Во јануари 2017 година, таа се вратила во унгарското првенство и потпишала за екипата на Кишварда.
Во сезоната 2017-2018, Лишчевиќ потпишала договор со данскиот прволигаш Тим Есбјерг. Со Есбјерг го освоила данското првенство во сезоната 2018-2019 и Купот на Данска во 2017.
Во летото 2019, Лишчевиќ потпишала за романскиот шампион СЧМ Р’мнику В’лча. По пет години пауза таа повторно заиграла во натпреварите од Лигата на шампионите.
1.2 Репрезентативна кариера
Лишчевиќ е дел од српската репрезентација. Меѓу најзначајните репрезентативни успеси и се четвртото место на Европското првенство во 2012 година и го освоила сребрениот медал на Светското првенство во 2013 година на домашен терен.
2 Титули и награди
width=80%
2.1 Клупски
2.1.0.1 Металург
*Македонско првенство : 1
: 2010-2011
*Куп на Македонија : 1
: 2011
2.1.0.2 Мец
*Француско првенство : 2
: 2012-2013, 2013-2014
*Куп на Франција : 2
: 2013, 2015
*Лига куп на Франција : 1
: 2014
2.1.1 Тим Есбјерг
*Данско првенство : 2
: 2018-2019
*Куп на Франција : 1
: 2017
2.2 Репрезентативни
*Светско првенство:
**''Сребрен медал'': 2013
2.3 Поединечни
*Најдобра млада ракометарка во Лигата на шампионите: 2012
*Најдобар среден бек на француското првенство: 2013
Давиде Габуро

Давиде Габуро (|Davide Gabburo; р. ) — италијански професионален друмски велосипедист, кој вози за професионалната континентална екипа .
1 Достигнувања
;2011
: 3. Трофео Сан Роко
: 6. ГП Дел’Арно
: 10. Краен пласман Тре Чиклистика Брешана
;2014
: 1. Етапа 4 Гран При Жеман
;2015
: 2. Национално друмско првенство под 23 години
: 3. Трофео Пива
: 6. Трофео Чита ди Сан Вендемијано
: 7. Гран Премио Индустри дел Мармо
: 10. Џиро дел’Апенино
: 10. Гран Премио Спортиви ди Поџана
;2017
: 9. Краен пласман Трка Бихор
;2018
: 6. ГП Адрија Мобил
;2019
: 3. ГП Словенска Истра
: 5. Џиро дела Тоскана
: 7. Трка околу Франкфурт
: 9. Краен пласман Сетимана Интернационале ди Копи е Бартали
UTC−09:30

UTC−09:30 — ознака за временско отстапување од UTC во износ од −9 часа и 30 минути.
1 Како стандардно време (цела година)
*** Француска Полинезија
*** Маркиските Острови
2 Поврзано
* Часовен појас
UTC−08:30

UTC−08:30 — ознака за временско отстапување од UTC во износ од −8 часа и 30 минути.
1 Историја
Ова временско отстапување било користено на Питкернските Острови до 26 април 1998, а потоа часовниот појас била променета во UTC−08:00.
2 Поврзано
* Часовен појас
* UTC−08:00
Универзитетска клиника за деца (Белград)

Универзитетската клиника за деца се наоѓа во Белград, на територијата на градската општина Савски венац. Зградата на клиниката претставува недвижен културен имот како културен споменик.
Зградата е подигната во 1936 година до 1940 година по проект на архитектот Милан Злоковиќ. Од основањето во 1924 година, институцијата за детски клиники добила свој наменски објект, дизајниран за спроведување и целосно развивање на својата основна функција. Зградата во српската архитектура е пример за доследна примена и употреба на архитектонски елементи од модернистичката насока.
Универзитетската клиника за деца претставувала врв на развојот на модернизмот како воочливо движење во архитектонската теорија и практика.
Елена Ливриниќ

Елена Ливриниќ (родена на 16 ноември 1994 г., во Скопје) е македонска ракометарка која игра на позицијата лев бек за Глорија Бузау и за македонската репрезентација.
1 Кариера
1.1 Клупска кариера
Ливриниќ започнала да игра ракомет на возраст од само 8 години во екипата на Кометал Ѓорче Петров. По распуштањето на клубот во 2011 година, таа се преселила во Металург, каде останала до 2016 година. Со Металург, Ливриниќ одиграла три сезони во Купот на ЕХФ, но успеале најдалеку да стигнат само до 3. коло, во 2015 и 2016 година. Во 2016 година Ливриниќ ја започнала својата прва авантура во странство потпишувајќи за екипата на Данубиус Галац во јуни 2016 година. Во летото 2018 година, откако Данубиус Галац бил преземен од ЧСМ Галац, таа продолжила во ЧСМ Галац. Во сезоната 2018-2019, Ливриниќ постигнала 110 гола во првенството на Романија и била во топ 10 на списокот на стрелците. Сепак, откако ЧСМ Галац испаднал од Лига Национала на крајот на сезоната, Ливриниќ потпишала за Рапид Букурешт. Сепак, по само една сезона во дресот на Рапид, која дури и не била завршена заради пандемијата на COVID-19, Ливриниќ најавила дека ќе си замине од клубот од главниот град на Романија. Во мај 2020, таа потпишала договор со уште една романска екипа, Глорија Бузау.
1.2 Репрезентативна кариера
Ливриниќ играла за македонската кадетска репрезентација, а во 2014 година за првпат била повикана во сениорската репрезентација. Оттогаш играла во квалификациските циклуси за Европските првенства 2016, 2018 и 2020 и за Светските првенства 2017 и 2019.
2 Статистика
Клуб, Сезона, Лига, Статистика
, ,
2016-2017, Лига Национала, ?, 82, ?
2017-2018, ?, 92, ?
2018-2019, ?, 110, ?
Вкупно, 90 517 5,7
UTC−03:30

UTC−03:30 — ознака за временско отстапување од UTC во износ од −3 часа и 30 минути.
1 Како стандардно време (зима на северната полутопка)
1.1 Северна Америка
* – Њуфаундлендска часовен појас
** Њуфаундленд и Лабрадор
*** Лабрадор
**** Подрачјето помеѓу Ланзе-о-Клер и Нормановиот Залив
*** Њуфаундленд
2 Историја
Ова временско отстапување било користено како стандардно време во Уругвај од 1 април 1924 до 14 март 1942 година, како и во Суринам од 1 октомври 1945 до 1 октомври 1984 година, а потоа часовниот појас во обете земји била променета во UTC−03:00.
3 Поврзано
* Часовен појас
* UTC−03:00
UTC−02:30

UTC−02:30 — ознака за временско отстапување од UTC во износ од −2 часа и 30 минути.
1 Како стандардно време (лето на северната полутопка)
1.1 Северна Америка
* – Њуфаундлендска часовен појас
** Њуфаундленд и Лабрадор
*** Лабрадор
**** Подрачјето помеѓу Ланзе-о-Клер и Нормановиот Залив
*** Њуфаундленд
2 Поврзано
* Часовен појас
Лауренс Насен

Лауренс Насен (|Lawrence Naesen; р. ) — белгиски професионален друмски велосипедист, кој вози за UCI World Tour екипата . Тој е брат на велосипедистот Оливер Насен, кој е исто така член на екипата .
Во септември 2017 година било објавено дека Насен ќе се приклучи на со двегодишен договор почнувајќи од сезоната 2018. По истекот на договорот се приклучил на .
1 Достигнувања
;2016
: 5. Меморијал Филипе ван Конингсло
: 6. Сиркут де Валони
;2017
: 3. Велосипедски класик Брухе
: 5. Хејстсе Пејл
: 5. Дварс дор де Вламсе Арденен
;2019
: 6. Фландриско првенство
: 7. Класик Бредене-Коксајде
: 8. Трка околу Франкфурт
: 9. Омлоп ван хет Хутланд
: 10. Нокере Курсе
: 10. Класик Фамен Арден
;2020
: 7. Бриселски велосипедски класик
;2021
: 8. Гран при д’Исберг
: 8. Париз-Шони
;2022
: 10. Трофео Алкудија - Порт д’Алкудија
1.1 Распоред на резултатите на големите трки
Голема трка, 2021, 2022
Џиро, 119, 124
Тур, —, —
Вуелта, —, —
СО = се откажал; — = не учествувал
Бранач (ракомет)

Бранач – во ракометот е играч специјализиран за одбрана. Додека повеќето играчи се развиваат како напаѓачи и браначи, некои играчи се специјализираат за одбранбени задачи, а немаат никакви или многу минорни офанзивни задачи.
Долго време потценет, браначот се појавил доста подоцна во натпреварувачките екипи. Работник во сенка, браначот е суштински забец во запченикот на екипата и неговата улога не е само да прави прекршоци врз противничките напаѓачи, туку како што објаснува Дидје Динар, најдобриот бранач на сите времиња: „Најголемо задоволство на браначот не е физички да го скрши противникот, туку во неговите очи да прочита откажување, да прочита дека ментално ја изгубил играта затоа што сите патишта се блокирани“.
1 Познати браначи
*Ацо Јоновски
*Велко Марковски
*Дидје Динар
2 Познати браначки
*Стефанија Мишевска
*Нина Канто
3 Поврзано
*Голман (ракомет)
*Крило (ракомет)
*Пикер (ракомет)
*Бек (ракомет)
*Разигрувач (ракомет)
*Тренер (ракомет)
*Судија (ракомет)
РК Тиквеш 2014

:''Не го поистоветувајте со поранешниот клуб Тиквеш.''
ГРК Тиквеш 2014 — ракометен клуб од Кавадарци, Македонија. Клубот се натпреварува во македонската супер лига
1 Историја
Клубот бил основан во 2014 година под името Лозари. За сезоната 2015/16, клубот го сменил името во Тиквеш 2014.
Во сезоната 2022/23, Тиквеш 2014 завршил на четвртото место во плеј-оф разигрувањето и за прв пат обезбедил учество во европските натпреварувања, и тоа во Европскиот куп. Во својот прв настап, во второто коло од Европскиот куп 2023/24, Тиквеш 2014 загубил во двомеч од австрискиот Кремс, и покрај тоа што забележал победа од 33-29 на домашен терен во Кавадарци.
2 Моментален состав
:''Состав за сезоната 2025–26'';Голмани
*1 Благој Панов
* 12 Марјан Велков
* 16 Василије Печурица
* 20 Блашко Бакев
;Леви крила
* 33 Димитар Коцев
* 41 Димитриј Ангелов
;Десни крила
*8 Балша Чејовиќ
* 2 Џулијано Христоски
;Пивоти
* 27 Јан Тајник
* 45 Александар Симоновски
* 77 Гиорги Гришикашвили
* 37 Никола Летиќ
;Леви бекови
*7 Томче Стојановски
* 24 Мартин Манасков
* 67 Богдан Мијушковиќ
;Средни бекови
* 13 Матеј Петрески
* 23 Мики Лазов
* 29 Мартин Тодоров
* 34 Страхиња Симиќ (к)
* 42 Петар Цветковски
;Десни бекови
*5 Мохамед Ахмед Ел Масри
* 19 Мартин Димовски
2.1 Стручен штаб
Позиција, Име
Главен тренер, Кристијан Грчевски
Помошник тренер, Боро Ѓорѓиев
Кондиционен тренер, Младен Тодоровски
Доктор, Филип Димитров
Македонска ракометна супер лига (жени) 2018-2019

Македонска ракометна супер лига (жени) 2018-2019 била 27-мата сезона на највисокото лигашко ракометно натпреварување за жени во Македонија.
Шампион во оваа сезона била екипата на Металург.
1 Систем на натпреварување
Во лигата учествувале 10 екипи кој играле меѓусебе двокружно. По одигрувањето на 18-те кола од регуларниот дел од сезоната, првите пет екипи на табелата играле во плејофот, а екипите од 6-то до 10-то место во плејаутот. Во плејофот и плејаутот се играло четирикружно така што секоја екипа против секој противник одиграла два натпревари на домашен и два на гостински терен што се вкупно 16 кола.
2 Екипи учеснички
Клубови кој учествувале во сезоната 2018-2019:
*Вардар - Скопје
*Гевгелија - Гевгелија
*Деспина - Прилеп
*Куманово - Куманово
*Металург - Скопје
*Овче Поле - Свети Николе
*Пелистер - Битола
*Спартак - Скопје
*Стружанка - Струга
*Цемс - Скопје
3 Табела
, Екипа, Нат, Поб, Нер, Пор, ДадГол, ПриГол, Раз, Бод
1., Металург, 18, 16, 0, 2, 581, 371, +210, 48
2., Куманово, 18, 14, 1, 3, 581, 394, +187, 43
3., Стружанка, 18, 12, 1, 5, 457, 416, +41, 37
4., Пелистер, 18, 12, 0, 6, 540, 443, +97, 36
5., Вардар, 18, 11, 1, 6, 524, 411, +113, 34
6., Спартак, 18, 9, 2, 7, 496, 508, -12, 29
7., Деспина, 18, 5, 1, 12, 434, 486, -52, 16
8., Гевгелија, 18, 5, 0, 13, 438, 494, -56, 15
9., Цемс, 18, 3, 0, 15, 420, 597, -177, 9
10., Овче Поле, 18, 0, 0, 18, 347, 698, -351, 0
Извор:
Пласман во Плеј-оф лига
Пласман во Плеј-аут лига
4 Плеј-аут
, Екипа, Нат, Поб, Нер, Пор, ДадГол, ПриГол, Раз, Бод
1., Деспина, 16, 12, 1, 3, 475, 390, +85, 37
2., Гевгелија, 16, 12, 0, 4, 479, 424, +55, 36
3., Спартак, 16, 10, 1, 5, 524, 458, +66, 31
4., Цемс, 16, 4, 0, 12, 422, 494, -72, 12
5., Овче Поле, 16, 1, 0, 15, 399, 533, -134, 3
Извор:
5 Плеј-оф
, Екипа, Нат, Поб, Нер, Пор, ДадГол, ПриГол, Раз, Бод
1., Металург, 16, 12, 1, 3, 441, 357, +84, 37
2., Куманово, 16, 11, 1, 4, 437, 386, +51, 34
3., Вардар, 16, 5, 2, 9, 417, 433, -16, 17
4., Пелистер, 16, 5, 0, 11, 417, 453, -36, 15
5., Стружанка, 16, 5, 0, 11, 285, 306, -83, 15
Извор:
Пласман во Куп на ЕХФ
Пласман во Челенџ куп
6 Екипа победник
Металург''Шампион на Македонија за сезоната 2018-2019''4. титула
Гвидо Тартаља

Гвидо Тартаља (Загреб, 25 јануари 1899 година - Белград, 29 декември 1984 година) бил српски писател, поет, преведувач.
Познат по своите детски книги, честопати се нарекува „Змеј на современата српска литература за деца“. Објавил над 30 книги, меѓу кои „Песна и град“, „Лирика“, „Маѓепсан круг“, „Срмена на градот птица“, песни за деца: „Оживеан цртан филм“, „Што велат месеците“, „Од облаци до глуварче“, „Дедо капа и ветер“ и други.
1 Животопис
Роден е во Загреб, а потоа основно и средно училиште завршил во Сплит. По дипломирањето во 1916 година, работел како асистент на хемичар во фабрика. Дојде во Белград во 1920 година да студирал право и дипломирал на Правниот факултет во Белград во 1923 година. Тој започнал да пишува во литературата во 1917 година . Соработувал во голем број книжевни и други публикации. Во 1921 година соработувал со српскиот литературен весник и ''Мисли''. Во периодот помеѓу 1920 и 1930 година Гвидо Тартаља го следел развојот на современата италијанска литература и објавил голем број придонеси, преводи и прикази .
Според неговите зборови, тој бил под влијание на Владимир Назор како лирски поет и Јован Јовановиќ Змај како детски поет, додека Тин Ујевиќ, кој го слушал во 1919 година, имал одредено влијание во Сплит читајќи ги неговите песни.
Од крајот на Првата светска војна, тој се сместил во Белград. Како српски католик, го славел католичкиот Божиќ. Тој бил вработен во Националната банка во Белград пред Втората светска војна. По завршувањето на Втората светска војна, тој се посветил на целата култура и работел во издавачката куќа Просвета, каде што уредувал дела од Иво Чипик, „ Змејната песна“, Патувањата на Мајк Алас, итн. Неговата книга „Колку е тежок сонот“ беше училиштен лектор и имаше најмногу изданија и тираж од над 150.000 примероци.''Тартаља е една од оние наши писатели кои вистински ги сакаат децата, ја разбираат детската душа и даваат вредни придонеси во нашата млада литература за воени деца'' . Тој беше исклучително плоден и разноврсен писател за деца кој не само што пишувал книги, туку објавувал книжевни написи секој ден во весници. Тој давал песни и забава (како што се буни) во белградската Правда, изведувал радио списанија за деца на Радио Белград, отворил изложби на детски слики и сликари. Во 1960 година ја добил наградата ''Млада генерација'' за неговото животно книжевно дело за деца. Тој бил награден со Повелбата за змеј во 1978 година за детски игри . .
Во текот на 15-17 февруари 1980 година тој бил гостин на Втората програма на Радио Белград во емисијата чиј домаќин беше Милош Јевтиќ .
Иницијатива за РЕКОМ

Иницијатива за РЕКОМ (алб.: ''Nisma për KOMRA''; бос./ crn./ хрв.: ''Inicijativa za REKOM''; анг.: ''Initiative for RECOM''; срп.: ''Иницијатива за РЕКОМ''; сло.: ''Pobuda za REKOM'') е кратенка од полното име на Регионалната комисија за утврдување на фактите за воените злосторства и другите тешки кршења на човековите права сторени на територијата на некогашна СФР Југославија од 1 јануари 1991 до 31 декември 2001 година.
Коалицијата за РЕКОМ е мрежа на организации на граѓанското општество од постјугословенските земји, кои се залагаат за основање на РЕКОМ.
Мирослав Хубмајер

Мирослав Хубмајер (Љубљана, 1851 – Сараево, 1 март 1910) – Словенец, печатар-литограф, началник на штабот на Кресненското востание (1878–1879). Бил доброволец во Херцеговското востание (1875) и во Српско-османлиската војна (1876). Пред и за време на Кресненското востание (1878–1879) бил близок со митрополитот Натанаил Кучевишки.